**REPUBLIKA HRVATSKA**

**LIČKO-SENJSKA ŽUPANIJA**

**Grad Novalja**

**Gradska knjižnica Novalja**

KLASA: 400-02/23-01/01

URBROJ: 2125-86-1

Novalja, 30. siječnja 2023.

**RAZINA: 21**

**BROJ RKP-a: 28516**

**MATIČNI BROJ: 01704974**

**OIB: 87948657896**

**ŠIFRA DJELATNOSTI: 9101**

**TRANSAKCIJSKI RAČUN: HR6023400091110107404**

**Bilješke uz financijske izvještaje za razdoblje**

1. **siječnja 2022. - 31. prosinca 2022.**
2. **Opći podaci o ustanovi**

Gradska knjižnica Novalja (dalje u tekstu: Knjižnica) sa sjedištem u Novalji, Vodovodna 3, registriran je kod Trgovačkog suda u Rijeci.

Knjižnica obavlja knjižničnu djelatnost koja obuhvaća:

* nabavu knjižnične građe i izgradnju knjižničnih zbirki
* stručnu obradu knjižnične građe prema stručnim standardima, što uključuje izradu informacijskih pomagala u tiskanom i/ili elektroničkom obliku
* pohranu, čuvanje i zaštitu knjižnične građe te provođenje mjera zaštite knjižnične građe koja je kulturno dobro
* pružanje informacijskih usluga, posudbu i davanje na korištenje knjižnične građe, uključujući među knjižničnu posudbu
* digitalizaciju knjižnične građe
* usmjeravanje i podučavanje korisnika pri izboru i korištenju knjižnične građe, informacijskih pomagala i drugih izvora
* vođenje dokumentacije i prikupljanje statističkih podataka o poslovanju, knjižničnoj građi, korisnicima i o korištenju usluga knjižnice
* prikupljanje statističkih podataka vezanih uz provedbu propisa kojima se uređuju autorska i srodna prava
* pripremanje kulturnih, informacijskih, obrazovnih i znanstvenih sadržaja i programa te
* obavljanje i drugih poslova sukladno ovom Zakonu i drugim propisima.

U Knjižnici je u 2022. bilo zaposleno 3 radnika, od čega 2 s visokom stručnom spremom i 1 radnik sa srednjom stručnom spremom.

1. **Bilješke uz PR-RAS**

 **Ukupni prihodi poslovanja (X678)**  Knjižnice za 2022.g. iznose 586.806,41 kn i su veći od ostvarenih u 2021. godini.

 Ostvareni prihodi sastoje se:

 **Prihodi od imovine (kamate) (641)** u 2022. godini iznose 30,35 kn.

 **Pomoći iz proračuna koji nije nadležan (636)** (državni proračun) iznose 22.000,00 kn jer se knjižnica prijavila na natječaj ministarstva te joj je odobreno 2.000,00 kn više nego protekle godine.

 **Ostali nespomenuti prihodi (652)** (članarina) za 2022.g. iznose 19.700,00 i veći su od ostvarenih u 2021.g. zbog popuštanja covid mjera, povećanog broja korisnika, veće članarine te uvođenje naplate zakasnine u knjižnici.

 **Kapitalne donacije (663)** u 2022.g. iznose 6.000,00 kn što je za 3.000,00 kn više nego u 2021.g. jer donacija koja je bila najavljena za 2021.g. uplaćena je tek u 2022.g. i zbog toga je nastala razlika.

 **Prihodi iz nadležnog proračuna za financiranje redovne djelatnosti (671)** (gradski proračun) za 2022.g. iznose 539.076,06 kn, razlog povećanja u odnosu na prošlu godinu je povećanje prihoda za financiranje rashoda poslovanja, zapošljavanje djelatnika na puno radno vrijeme, povećanje osnovice plaće, nabava dugotrajne imovine koja je potrebna za opremanje knjižnice, uvođenje informatičkog programa prema zakonskoj regulativi o uredskom poslovanju.

 **Ukupni rashodi poslovanja (Y345)** knjižnice za 2022.g. iznose 566.055,50 kn što je odnosu na 2021.g. povećanje rashoda poslovanja je u dijelu rashoda za zaposlene, financijskih rashoda i materijalnih rashoda..

 Ukupni rashodi se sastoje od:

 **Rashoda za zaposlene (31)** iznose 424.022,18 kn i veći su zbog porasta troškova za zaposlene i zbog zapošljavanja djelatnika na puno radno vrijeme.

 **Materijalnih rashoda (32)** koji iznose 72.378,48 kn i veći su u odnosu na 2021.godinu zbog povećanja troškova kod nabave uredskog materijala, opreme i namještaja, planiranog povećanja zdravstvenih usluga vezanih uz testiranje na covid**.**

**Financijskih rashoda (34)** koji iznose 1.882,15 kn.

**Rashodi za nabavu proizvedene dugotrajne imovine (42)** iznose 67.772,69 kn i manja je u odnosu na 2021.g zbog nemogućnosti dobavljača da ispostavi tražene knjige do kraja godine iz zdravstvenih razloga.

Razlika ostvarenih prihoda i primitka te rashoda i izdataka daje višak prihoda i primitka u iznosu od 20.750,91 kn (X005). Ako tom iznosu pribrojimo preneseni manjak iz prethodne godine u iznosu od 1.884,86 kn dobit ćemo višak prihoda i primitka za pokriće u slijedećem razdoblju u iznosu 18.866,05 kn.

1. **Bilješke uz RAS-funkcijski**

Ovaj Izvještaj sastavlja se za potrebe izvještavanja prema makroekonomskim statističkim sustavima.

U Izvještaj se funkcijski klasificiraju rashodi poslovanja i rashodi za nabavu nefinancijske imovine, dok se izdaci za financijsku imovinu i obveze ne razvrstavaju funkcijski i ne uključuju se u ovaj Izvještaj.

Ukupni rashodi iskazani su pod šifrom 082 Služba kulture, a izvršeni su u iznosu od 566.055,50 kn.

1. **Bilješke uz BILANCU**

Imovina Knjižnice na dan 31. prosinca 2022. godine iznosi 1.632.526,06 kn (B001) i uvećana je u odnosu na 1.siječnja 2022.godinu.

Nefinancijska imovina (B002) iznosi 1.598.390,17 kn i uvećana je u odnosu na 2021. Godinu zbog dobivenih knjiga iz ministarstva i kupljenih knjiga.

Financijska imovina iznosi 34.135,89 kn i uvećana je u odnosu na 2021.g. (novac na računu kod tuzemnih poslovnih banaka).

Depozita, zajmova, vrijednosnih papira, dionica, potraživanja i nedospjelih naplata Knjižnica nema.

1. **Bilješke uz P-VRIO**

U ovaj Izvještaj unose se podaci o događajima koji nisu rezultat transakcija, a utjecali su na promjene u stavkama Bilance. U obrascu P-VRIO iskazuju se sve promjene u vrijednosti i obujmu imovine i obveza, koje su utjecale na smanjenje ili povećanje imovine i obveza, a nisu direktno posljedica transakcija iskazanih u prihodima i rashodima.

**P018** Promjene u povećanju obujma proizvedene dugotrajne imovine nastale zbog otkupa knjižne građe Ministarstva kulture u iznosu od 115.540,28 kn.

**P018**  Promjene u smanjenju obujma proizvedene dugotrajne imovine nastale su zbog rashodovanja knjiga i opreme u iznosu od 18.393,00 kn.

1. **Bilješke uz OBVEZE**

Stanje obveza na početku izvještajnog razdoblja (01. siječnja 2022. godine) je iznosilo 2.894,08 kn (V001).

Povećanje obveza u razdoblju od 01. siječnja do 31. prosinca 2022. godine iznosilo je 122.021,42 kn (V002).

Podmirene obveze u izvještajnom razdoblju iznosile su 124.915,50 kn (V004).

Stanje obveza na kraju izvještajnog razdoblja (V006) iznosi 0,00 kn.

 v.d. ravnatelja:

 Ivana Kustić